Harrison Ford hárítja a Carrie Fisher-afférra vonatkozó kérdéseket
A színész a GQ-nak adott interjúban beszélt az esetről. Egy kicsit. Azt is homályosan.
Tavaly adtunk hírt arról, hogy Han Solo és Leia hercegnő nem biztos, hogy csak a Csillagok háborúja-filmben habarodtak egymásba.

A tavaly decemberben elhunyt Carrie Fisher a People magazinnak adott interjújában mesélt a románcról. A színésznő szerint a kapcsolat nagyon intenzív volt, a korkülönbség ellenére, hiszen Fisher 19 éves, míg Ford 33 éves, kétgyerekes, házas ember volt a Csillagok háborúja forgatásakor. Carrie Fisher később A hercegnő naplója (The Princess Diarist) című könyvében is megnyílt a szerelmi kapcsolatról.

Ford eddig egyáltalán nem beszélt a dologról. Most a GQ kérdezte, de sokkal okosabbak nem lehetünk az interjú után, melyben a  színész többnyire hárítja a kérdéseket. Legfeljebb csak a sorok között olvasva gondolhatunk valamit.

Kérdés: Mennyire volt fura, amikor Carrie Fisher kihozta a Csillagok háborúja-könyvét

Ford: Fura volt. Nekem.

K: Kapott valamilyen előzetes figyelmeztetést?

Ford: Egy bizonyos szintűt igen.

K: És mit gondol?

Ford: Hát, nem tudom. Nem tudom. Tudja, azzal, hogy Carrie elment, nem igazán gondolom, hogy ez egy olyan téma, amiről szeretnék beszélni.

K: Megkérdezhetem arról, hogy jobban örült volna-e annak, ha mindez nem kerül papírra?

Ford: Igen, megkérdezhet.

K: Szeretne válaszolni?

Ford: Nem.

Q: Megkérdezhetem, hogy olvasta-e?

Ford: Nem, nem olvastam.

  Harrison Ford on 'Star Wars', 'Blade Runner', and punching Ryan Gosling in the face. Read more at the link in bio. (���� Peter Hapak) #GQ60

  GQ (@gq) által megosztott bejegyzés, 2017. Szept 13., 08:41 PDT
Leia hercegnő Han Solo Carrie Fisher Csillagok háborúja Star Wars Harrison Ford